Príloha

návrh osnovy spoločného memoranda o inklúzii (JIM)
(23. máj 2002)

Cieľom Spoločného memoranda o inklúzii (začlenení) (ďalej len „JIM“, anglický výraz – Joint Inclusion Memorandum) je pripraviť kandidátske krajiny na plnohodnotnú účasť na otvorenom spôsobe koordinácie pre participáciu na procese sociálnej inklúzie, a to od dátumu vstupu. Pri poskytovaní vlastných zdrojov pre vypracovanie JIM-u spolu s vnútroštátnymi úradmi kandidátskych krajín, komisia podporuje ich snahy prevziať sociálne ciele EÚ do ich vnútroštátnych politík, berúc do úvahy ich osobitnú situáciu, v súlade so závermi zasadania Európskej rady v Göteborgu.

Za účelom efektívnosti, spoločné vypracovanie JIM-u by malo byť chápané ako proces vzájomného učenia sa, zahŕňajúc tak Európsku komisiu ako aj vnútroštátne úrady v každej kandidátskej krajine, ktoré by mali prispieť k:

•	Vybudovaniu kapacity vo vládnych orgánoch a zmobilizovaniu ostatných aktérov aktívnych v boji proti chudobe a sociálnemu vylúčeniu;
•	Meraniu rozsahu chudoby a sociálneho vylúčenia a identifikácii hlavných problémov, ktoré postihujú každú kandidátsku krajinu v tomto ohľade, na pozadí súčasnej ekonomickej a sociálnej situácie;
•	Rozvíjaniu systému sociálnej štatistiky v kandidátskych krajinách a podpore prijatia vzájomne dohodnutých indikátorov EÚ o sociálnej inklúzii;
•	Stanoveniu okamžitých a dlhodobých kľúčových výziev pre sociálnu inklúziu v každej kandidátskej krajine, berúc do úvahy závery obsiahnuté v Spoločnej správe  o inklúzii 2001;
•	Zvýšeniu povedomia kandidátskych krajín o spoločných všeobecných cieľoch, dohodnutých na zasadnutí Európskej rady v Nice, ako aj o pracovných metódach, ktoré sa používajú na úrovni únie;
•	Rozvoju vnútroštátnej integrovanej stratégie na efektívny boj proti chudobe a sociálnemu vylúčeniu na základe už existujúcich prvkov, berúc do úvahy ciele prijaté v Európskej únii;
•	Potvrdeniu existujúcich politík a nedávnych reforiem politík prijatých v kandidátskych krajinách s cieľom bojovať proti chudobe a sociálnemu vylúčeniu a podporovať širšiu sociálnu inklúziu;
•	Príprave konsenzu v prioritách politiky s cieľom podchytiť blížiacu sa prípravu jednotných programových dokumentov štrukturálnych fondov;
•	Zvýrazneniu kľúčových otázok pre ďalšie hodnotenie politiky v kontexte prvých národných akčných plánov (NAP) o inklúzii, ktoré majú byť pripravené po vstupe.

Spoločná osnova JIM, ktorá bola prerokovaná a odsúhlasená v júni 2002 na národnom seminári „Sociálna inklúzia a príprava Spoločného memoranda o inklúzii“, je nasledovná:

1.	Hospodárska situácia krajiny
Súčasná situácia, výhľady, makroekonomická politika, štrukturálne reformy vrátane priemyselnej reštrukturalizácie, trh práce, verejné výdavky na sociálne zabezpečenie.

2.	Sociálna situácia krajiny
Demografia, nerovnosť príjmov, chudoba, životné podmienky, nezamestnanosť, imigrácia, sociálne dôsledky reštrukturalizácie, regionálne nerovnosti, etnické menšiny, neformálne sektory, špecifiká vnútroštátnej situácie. Analýza vnútroštátnych ukazovateľov podľa pohlavia, porovnateľné ukazovatele EÚ, rodové rozdiely/špecifiká.

3.	Kľúčové výzvy 
Identifikácia krátkodobých a dlhodobých kľúčových výziev  na základe Spoločnej správy o inklúzii 2001. 

4.	Koncepčné otázky
Aspekty súčasnej situácie, určenie hlavných politík a inštitúcií zodpovedných za ich realizáciu a krátkodobé hodnotenia kľúčových priorít pre budúce hodnotenie politiky.

4.1	Uľahčenie prístupu k zamestnanosti
Podpora prístupu k stabilnému a kvalitnému zamestnaniu, aktívnej politiky zamestnanosti, odbornej prípravy, starostlivosti o dieťa a tých, ktorí sú odkázaní na pomoc iných, sociálnej ekonomiky, ochrany v práci proti vylúčeniu.

4.2	Podpora prístupu k zdrojom, právam, tovarom a službám
Sociálna ochrana, minimálny príjem, pasce chudoby, vzdelanie, zdravotná starostlivosť, bývanie.

4.3	Prevencia proti riziku vylúčenia
Inklúzia, preventívne opatrenia, rodinná solidarita.

4.4	Pomoc najviac znevýhodneným
Skupiny osôb so zdravotným postihnutím a iných znevýhodnených skupín (etnické menšiny, imigranti), chudoba detí, znevýhodnené oblasti.

4.5	Aktivizovanie všetkých príslušných orgánov
Aktivizovanie a koordinácia verejných úradov na všetkých úrovniach, poskytovanie sociálnych služieb, sociálny dialóg a partnerstvo, spoločná sociálna zodpovednosť, účasť a sebavyjadrenie vylúčených ľudí.

5.	Podpora rovnosti príležitostí vo všetkých krokoch prijatých v rámci boja proti chudobe a sociálnemu vylúčeniu 

Rodová problematika a rodová rovnosť príležitostí.

6.	Štatistické systémy a ukazovatele 
Analýza hlavných sociálnych štatistických databáz a zhodnotenie porovnateľnosti údajov s údajmi Eurostatu (hlavne vo Výberovom zisťovaní pracovných síl a panel domácností). Identifikácia úsilia potrebného na dosiahnutie väčšej zhody so spoločnými ukazovateľmi EÚ o sociálnej inklúzii.

7.	Podpora politík sociálnej inklúzie prostredníctvom štrukturálnych fondov 
Využívanie Európskeho sociálneho fondu na financovanie a podporu rozvoja politík sociálnej inklúzie. Spojenie s národnými plánmi rozvoja a jednotnými programovými dokumentmi.

8.	Závery 
Rekapitulácia JIM a určenie priorít kľúčových politických aspektov so zreteľom na budúce hodnotenie v kontexte NAP incl 2005.